**NACRT**

**ZAKON**

**O IZMJENAMA I DOPUNAMA ZAKONA O CENTRALNOM REGISTRU STANOVNIŠTVA**

**Član 1**

U Zakonu o centralnom registru stanovništva ("Sl. list RCG", br. 49/2007 i "Sl. list CG", br. 41/2010, 40/2011 i 55/2016) član 3 mijenja se i glasi:

“Centralni registar je računarski vođena baza podataka o licima koja su:

1. crnogorski državljani sa prebivalištem u Crnoj Gori;
2. crnogorski državljani bez prebivališta u Crnoj Gori;
3. crnogorski državljani sa odobrenim stalnim ili privremenim boravkom u inostranstvu;
4. stranci sa odobrenim stalnim ili privremenim boravkom u Crnoj Gori;
5. stranci kojima je u Crnoj Gori odobren azil ili supsidijarna zaštita;
6. stranci koji u Crnoj Gori nemaju odobren stalni ili privremeni boravak, a imaju stečenu imovinu i prava i obaveze po osnovu penzijskog i invalidskog osiguranja, poreza, humanitarnih i drugih razloga, ukoliko je propisana takva evidencija.”

**Član 2**

U članu 6 poslije stava 3 dodaju se dva nova stava 4 i 5 koja glase:

“Stranac je obavezan da se u pravnom saobraćaju služi ličnim imenom, koje je upisano u stranu putnu ispravu ili ličnu kartu koju mu je izdao nadležni organ druge države na osnovu koje je odobren privremeni ili stalni boravak u Crnoj Gori.

Ako se lično ime stranca sastoji od više od tri riječi, stranac je dužan da Ministarstvu podnese izjavu o izboru ličnog imena kojim će se služiti u pravnom saobraćaju u Crnoj Gori.”

Dosadašnji st. 4, 5 i 6 postaju 6, 7 i 8.

**Član 3**

U članu 9 stav 1 tačka 1 riječi: “matični broj, prezime i ime nosioca domaćinstva i srodstvo s njim; članovima domaćinstva”, brišu se.

**Član 4**

U članu 9 stav 1 dodaje se nova tačka 5 koja glasi:

“azilantima i strancima sa odobrenom supsidijarnom zaštitom: matični broj; prezime i ime; rođeno prezime; mjesto rođenja; ime oca; ime majke; adresa; državljanstvo; stepen i vrsta stručne spreme; bračni stanje; vrsta odobrene međunarodne zaštite; datum odobravanja zaštite; vrijeme trajanja zaštite.”

**Član 5**

U članu 12 stav 1 riječi: „poslove uprave“ zamijenjuju se riječima: „unutrašnje poslove“.

**Član 6**

U članu 13 riječi: „državne uprave“ brišu se.

**Član 7**

Član 14 mijenja se i glasi:

“Centralni registar vodi se na osnovu podataka o:

1) matičnom broju - iz registra matičnih brojeva;

2) rođenju, ličnom imenu, roditeljima, izmjeni ili brisanju - iz matičnog registra rođenih;

3) zaključenju braka i prestanku braka - iz matičnog registra vjenčanih;

4) smrti - iz matičnog registra umrlih;

5) sticanju i prestanku crnogorskog državljanstva - iz registra crnogorskih državljana;

6) prebivalištu crnogorskih državljana i crnogorskih državljana sa prebivalištem u Crnoj Gori i boravkom u drugoj državi – iz registra prebivališta i boravišta;

7) strancima koji imaju imovinu, prava i obaveze – iz registra stranaca i registra matičnih brojeva;

8) identifikatorima izvora i korisnika podataka - od izvora podataka i korisnika podataka Centralnog registra.

9)strancima sa odobrenim stalnim i privremenim boravkom u Crnoj Gori– iz registra stranaca;

10) azilantima i strancima sa odobrenom supsidijarnom zaštitom – iz registra azilanata i stranaca sa odobrenom supsidijarnom zaštitom.”

**Član 8**

U članu 15 stav 1 riječi: „državne uprave“ brišu se.

**Član 9**

U članu 16 stav 1 riječi: „državne uprave“ brišu se.

**Član 10**

U članu 17 stav 2 riječi: „20 godina“ zamjenjuju se riječima “100 godina”.

**Član 11**

U članu 18 stav 2 riječi: „na magnetnim medijima” brišu se.

**Član 12**

Član 19 mijenja se i glasi:

“Podatke iz Centralnog registra, nadležni organ može koristiti radi vršenja poslova iz svoje nadležnosti.

Organi i drugi korisnici mogu koristiti podatke iz Centralnog registra, za vršenje poslova iz svoje nadležnosti, ako su za korišćenje tih podataka ovlašćeni zakonom.

Organi iz st. 2 i 3 ovog člana obavezni su da obezbijede zaštitu podataka iz Centralnog registra koje koriste od slučajnog ili neovlašćenog pristupa, korišćenja, obrade i prosljeđivanja, u skladu sa zakonom.

Podaci iz Centralnog registra mogu se koristiti za statističke, naučne, istraživačke i druge svrhe, u skladu sa odredbama kojima se uređuje zaštita ličnih podataka.

**Član 13**

U članu 24 stav 1 poslije tačke 5 dodaju se dvije nove tačke 6 i 7 koje glase:

“6) mjestu odobrenog stalnog ili privremenog boravka stranca u Crnoj Gori, u trenutku odobrenja boravka;

1. mjestu stečenog prava ili obaveze stranca iz člana 3 stav 1 tačka 6 ovog zakona.”

**Član 14**

U članu 25 stav 2 briše se.

**Član 15**

U članu 33a stav 1 tačka 1 briše se.

**Član 16**

Ovaj zakon stupa na snagu osmog dana od dana objavljivanja u "Službenom listu Crne Gore".